THAI ฉลองครบ 60 ปี มอบไมล์สะสมคูณ 3 เท่า
THAI ฉลองครบ 60 ปี มอบไมล์สะสมคูณ 3 เท่า ทุกเที่ยวบินที่มีการสำรองที่นั่งและออกบัตรผ่านเว็บ "thaiairways " 1 - 2 พ.ค.63 และเดินทางระหว่าง 1 ธ.ค.63 - 31 มี.ค.64
29 เม.ย. 2563

นายวิวัฒน์ ปิยะวิโรจน์ รองกรรมการผู้อำนวยการใหญ่สายการพาณิชย์ บริษัท การบินไทย จำกัด (มหาชน) หรือ THAI เปิดเผยว่า เนื่องในโอกาสวันคล้ายวันสถาปนาบริษัทฯ ครบรอบ 60 ปี ในวันที่ 1 พฤษภาคม 2563 โปรแกรมสะสมไมล์รอยัล ออร์คิด พลัส ได้จัดโปรโมชั่น THAI 60th Anniversary, Earn x3 ROP Miles มอบสิทธิประโยชน์ไมล์สะสมคูณ 3 ต่อเที่ยวบิน
ทั้งนี้เพี่อเป็นของขวัญตอบแทนท่านสมาชิกที่เดินทางกับการบินไทยในเส้นทางระหว่างประเทศและเส้นทางภายในประเทศทุกเส้นทาง ตามรหัสชั้นโดยสารที่กำหนด (ทั้งเที่ยวบินที่ทำการบินด้วยการบินไทยและไทยสมายล์) ที่มีการสำรองที่นั่งและออกบัตรโดยสารผ่านเว็บไซต์ thaiairways.com ภายในวันที่ 1 – 2 พฤษภาคม 2563 (ตามเวลาในประเทศไทย) และเดินทางระหว่างวันที่ 1 ธันวาคม 2563 ถึง 31 มีนาคม 2564
โดยโปรโมชั่น THAI 60th Anniversary, Earn x3 ROP Miles มีเงื่อนไขเป็นไปตามที่บริษัทฯ กำหนด สมาชิกสามารถดูรายละเอียดเพิ่มเติมได้ที่เว็บไซต์ thaiairways.com/rop